
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 


571. Έναρξη ισχύος των διατάξεων των άρθρων 41 ν. 1249/ 

1982 και 14 ν. 1473/1984, για τον προσδιορισμό της φο¬ 
ρολογητέας αξίας των μεταβιβαζόμενων ακινήτων. 1 

572. Προστασία των δικαιωμάτων των εργαζομένων σε περί¬ 

πτωση μεταβίβασης επιχειρήσεων, εγκαταστάσεων ή τμημά¬ 
των εγκαταστάσεων αυτών. 2 

ΑΠΟΦΑΣΕΙΣ 

Τροποποίηση και συμπλήρωση των υπ’ αριθμ. 3/1977 και 6/ 
1979 Κανονισμών «περί των αρμοδιοτήτων, συνθέσεως και 
λειτουργίας του Ανωτάτου Υπηρεσιακού Συμβουλίου της Εκ¬ 
κλησίας (Α.Υ.Σ.Ε.). 3 


ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 571 (1) 

Εναρξη ισχύος των διατάξεων των άρθρων 41 ν. 1249/1982 και 14 
ν. 1473/1984, για τον προσδιορισμό της φορολογητέας αξίας των 
μεταβιβαζομένων ακινήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 41 του ν. 1249/1982 (ΦΕΚ 43 Α'), όπως συμπληρώ¬ 
θηκε και τροποποιήθηκε με το άρθρο 14 του ν. 1473/1984 (ΦΕΚ 127 

Α'), 

β) την υπ’ αριθ. 830/1988 γνωμοδότηση του Συμβουλίου της Επι¬ 
κράτειας, με πρόταση του Υπουργού των Οικονομικών, αποφασί¬ 
ζουμε: 

Άρθρο μόνο 

Η ισχύς των διατάξεων του άρθρου 41 του ν. 1249/1982 (ΦΕΚ. 
43 Α), όπως τροποποιήθηκε και συμπληρώθηκε με τις διατάξεις του 
άρθρου 14 του ν. 1473/1984 (ΦΕΚ 127 Α'), για τον προσδιορισμό 
της φορολογητέας αξίοις των ακινήτων που μεταβιβάζονται με αντάλ¬ 
λαγμα ή αιτία θανάτου, δωρεάς, γονικής παροχής ή προίκας, αρχίζει 
από την 28 Νοεμβρίου 1988, για τα ακίνητα που βρίσκονται εντός σχε¬ 
δίου στους Δήμους Άμφισσας, Λειβαδιάς, Στυλίδας, Καμμένων Βούρ¬ 
λων και Άρτας. 

Στον Υπουργό των Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΔΗΜΗΤΡΗΣ ΤΣΟΒΟΛΑΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 572 (2) 

Προστασία των δικαιωμάτων των εργαζομένων σε περίπτωση μεταβί¬ 
βασης επιχειρήσεων, εγκαταστάσεων ή τμημάτων εγκαταστάσεων 

αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθου 4 παρ. 1 του Ν. 1338/83 «Εφαρμογή 
του κοινοτικού δικαίου» (ΦΕΚ 34/Α/της 17.3.83), όπως αυτές αντι- 
καταστάθηκαν από τις διατάξεις του άρθρου 6 παρ. 4 του Ν. 1440/84 
«Συμμετοχή της Ελλάδος στο Κεφάλαιο στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, κλπ». (ΦΕΚ 70/Α/ 
της 21.5.84) και τροποποιήθηκαν από το άρθρο 7 του Ν. 1775/88 
(ΦΕΚ 101/Α/24.5.88) «Εταιρείες παροχής επιχειρηματικού κεφα¬ 
λαίου και άλλες διατάξεις». 

2. Την κοινή Απόφαση Πρωθυπουργού και Υπουργού Εθνικής Οικο¬ 
νομίας Α9211/Δ10Ν0ΣΕ/1737 «Ανάθεση αρμοδιοτήτων στους Υφυ¬ 
πουργός Εθνικής Οικονομίας» (ΦΕΚ 702/Β/4.12.87). 

3. Τη γνωμοδότηση 710/1988 του Συμβουλίου Επικράτειας. 

Με πρόταση των Υπουργών Εργασίας, Εμπορίου και του Υφυπουρ¬ 
γού Εθνικής Οικονομίας αποφασίζουμε: 

Άρθρο 1 

Σκοπός Πεδίο Εφαρμογής 

1. Νε τις διατάξεις του Π.Δ/τος αυτού εναρμονίζεται η Ελληνική Νο¬ 
μοθεσία προς εκείνη των Ευρωπαϊκών Κοινοτήτων και ειδικότερα προς 
τις διατάξεις της Οδηγίας του Συμβουλίου της 14ης Φεβρουάριου 
1977, «περί προσεγγίσεως των νομοθεσιών των Κρατών Μελών, σχετι- 
κώς με τη διατήρηση των δικαιωμάτων των εργαζομένων σε περί¬ 
πτωση μεταβίβασης επιχειρήσεων, εγκαταστάσεων ή τμημάτων εγκα¬ 
ταστάσεων» (77/187/ΕΟΚ) (ΕΕ των ΕΚ, Ειδική Έκδοση 05, Τόμος 
002 σελ. 171). 

2. Οι διατάξεις του παρόντος εφαρμόζονται επί πάσης συμβατικής ή 
εκ του νόμου μεταβιβάσεως επιχειρήσεων, εγκαταστάσεων ή τμημάτων 
εγκαταστάσεων, σε άλλον επιχειρηματία. 

3. Οι διατάξεις του παρόντος δεν εφαρμόζονται στα πλοία. 

Άρθρο 2 

Ορισμοί 

Μεταβιβάζων είναι κάθε φυσικό ή νομικό πρόσωπο το οποίο λόγω 
μεταβίβασης χάνει την ιδιότητα του επιχειρηματία στην επιχείρηση, 
την εγκατάσταση ή το τμήμα εγκατάστασης. 

Διάδοχος είναι κάθε φυσικό ή νομικό πρόσωπο το οποίο λόγω μετα¬ 
βίβασης αποκτά την ιδιότητα του επιχειρηματία στην επιχείρηση, την 
εγκατάσταση ή το τμήμα εγκατάστασης. 

Εκπρόσωποι εργαζομένων, νοούνται αυτοί που ορίζονται στις διατά¬ 
ξεις των άρθρων 1 και 2 του Ν. 1767/1988 «Συμβούλια.εργαζομένων 
και άλλες εργατικές διατάξεις - κύρωση της 135 διεθνούς συμβάσεως 
εργασίας» κατ’ ανάλογο εφαρμογή. 

Εξαιρούνται τα μέλη των οργάνων διοίκησης, διεύθυνσης ή επο- 
πτείας της εταιρείας τα οποία μετέχουν στα όργανα εκπροσώππησης 
των εργαζομένων. Προκειμένου για επισειρήσεις ή εγκαταστάσεις που 
απασχολούν κάτω Ιων πενήντα (50) εργαζομένων, εφ’ όσον σ’ αυτές 
δεν υπάρχουν εκπρόσωποι των εργαζομένων, οι εργαζόμενοι εκπροσω¬ 
πούνται από τριμελή επιτροπή που εκλέγεται από αυτούς. 

Άρθρο 3 

Διατήρηση δικαιωμάτων των εργαζομένων 

1. Τα δικαιώματα και οι υποχρεώσεις που έχει ο μεταβιβάζων απο 
σύμβαση η σχέση εργασίας που υφίσταται κατά την ημερομηνία της για 
οποιοδήποτε λόγο μεταβίβασης, βαρύνουν εξαιτίας της μεταβίβασης 
αυτής τον διάδοχο. Ο μεταβιβάζων, παράλληλα προς τον διάδοχο πα¬ 
ραμένει και μετά τη μεταβίβαση υπεύθυνος σε ολόκληρο για τις υποχρε¬ 
ώσεις που προέκυψαν από τη σχέση εργασίας μέχρι το χρόνο που ανα¬ 
λαμβάνει ο διάδοχος. 

2. Με την επιφύλαξη της επόμενης παραγράφου, μετά την για οποιο- 
δήποτε λόγο μεταβίβαση, ο διάδοχος τηρεί του όρους εργασίας που προ- 
βλέπονται απο συλλογική σύμφαση εργασίας, απόφαση διαιτησίας, κα¬ 
νονισμό ή ατομική σύμβαση εργασίας. 

3. Ειδικότερα, σε ό,τι αφορά τα δικαιώματα από τυχόν υφιστάμενα 
συστήματα επαγγελματικής ή διεπαγγελματικής ασφάλισης, είτε με 
μορφή ομαδικού προγράμματος σε ασφαλιστική εταιρεία, είτε με μορφή 
λογαριασμού που λειτουργεί στα πλαίσια της επιχείρησης, σε περί¬ 
πτωση μεταβίβασης επιχειρήσεως, ισχύουν τα εξής: 

α) Αν ο διάδοχος αποδέχεται τη συνέχιση της σύμβασης ασφάλισης 
με τους ίδιους όρους που ίσχυαν για τον μεταβιβάζοντα, ανανεώνεται η 
σύμβαση ασφάλισης. Αν μεσολαβεί ασφαλιστική εταιρεία, ο διάδοχος 
ανανεώνει τη σύμβαση ασφάλισης και με αυτήν. 

β) Αν ο διάδοχος αποδέχεται τη συνέχιση της σύμβασης ασφάλισης, 
με διαφορετικούς όρους από εκείνους που ίσχυαν για τον μεταβιβάζο- 
ντα, στην περίπτωση αυτή πληροφορεί τους εκπροσώπους των εργαζο¬ 
μένων για την μεταβολή των όρων διαβουλεύεται με αυτούς και με τον 
μεταβιβάζοντα και καταρτίζει νέα σύμβαση ασφάλισης. Αν μεσολαβεί 
ασφαλιστική εταιρεία, στις διαβουλεύσεις μετέχει και εκπρόσωπός της 
για να υποβάλει νέες προτάσεις προς κατάρτιση νέας ασφαλιστικής σύμ¬ 
βασης, λαμβανομένου υπόψη και του τυχόν πλεσνάζοντος μαθηματικού 
αποθέματος. 

γ) Αν ο διάδοχος πριν από τη μεταβίβαση, αρνηθεί τη συνέχιση της 
ασφαλιστικής σύμβασης, είτε με τη μορφή ομαδικού προγράμματος σε 
ασφαλιστική εταιρεία, είτε με τη μορφή Λογαριασμού που λειτουργεί 
στα πλαίσια της επιχείρησης, τα σχετικά κεφάλαια με μορφή, είτε μαθη¬ 
ματικού αποθέματος που συγκεντρώνεται στην ασφαλιστική εταιρεία, 
είτε αποθέματος (Λογ/σμού) που δημιουργείται στην επιχείρηση, ανή¬ 
κουν στους εργαζόμενους και εκκαθαρίζονται από τον μεταβιβάζοντα 
και τος εκπροσώπους των εργαζομένων, ανάλογα με το χρόνο ασφάλι¬ 
σης και τα ποσά που διατέθηκαν για καθένα εργαζόμενο. Λογαριασμός 
που τυχόν λειτουργεί εντός της επιχείρησης, σε περίπτωση που ο διάδο¬ 
χος αρνηθεί τη συνέχιση της ασφάλισης εκκαθαρίζεται ως ανωτέρω 
εντός έτους από της δήλωσης του διαδόχου ότι αρνείται τη συνέχιση της 
ασφάλισης. 

4. Υφιστάμενα δικαιώματα για περιοδικές ή εφάπαξ παροχές των ερ¬ 
γαζομένων των οποίων η σχέση εργασίας λύθηκε κατά το χρόνο μεταβί¬ 
βασης της επιχείρησης, δεν παραβλάπτονται συνεπεία της μεταβίβασης 
αυτής. Τα δικαιώματα προσδοκίας των εργαζομένων του προηγουμέ¬ 
νου εδαφίου για περιοδικές ή εφάπαξ παροχές, εκκαθαρίζονται σύμφωνα 
με το εδάφιο γ' της προηγούμενης παραγράφου. 

Άρθρο 4 

Μεταβολή όρων, καταγγελία εργασιακής σχέσης 

1. Η μεταβίβαση μιάς επιχείρησης, εγκατάστασης ή τμήματος εγκα¬ 
τάστασης δε συνιστά αυτή καθ’ αυτή λόγο απόλυσης εργαζομένων. 

Η διάταξη του προηγούμενου εδαφίου δεν εμποδίζει, τηρουμένων 
των σχετικών περί απολύσεως διατάξεων, απολύσεις που είναι δυνατόν 
να επέλθουν για λόγους οικονομικούς, τεχνικούς ή οργανώσεως που 
προϋποθέτουν μεταβολές στο επίπεδο απασχολήσεως. 

2. Αν η σύμβαση εργασίας ή η εργασιακή σχέση καταγγελθεί λόγω 
του ότι η μεταβίβαση συνεπάγεται ουσιαστική μεταβολή των όρων ερ¬ 
γασίας σε βάρος του εργαζόμενου η καταγγελία της σύμβασης εργασίας 


ή της εργασιακής σχέσης γίνεται για λόγους που βαρύνουν τον εργο¬ 
δότη. 

Άρθρο 5 

Προστασία εκπροσώπων εργαζομένων 

1. Κατά το μέτρο που η εγκατάσταση διατηρεί την αυτονομία της, 
συνεχίζονται όπως προβλέπονται από τις διατάξεις της ελληνικής νομο¬ 
θεσίας το καθεστώς και η αποστολή των εκπροσώπων των εργαζομέ¬ 
νων οι οποίοι θίγονται από μια μεταβίβαση, με την έννοια του άρθρου 1 
παρ. 2. Οι διατάξεις του προηγούμενου εδαφίου δεν εφαρμόζονται εφό¬ 
σον, σύμφωνα με τις ισχύουσες διατάξεις πληρούνται οι αναγκαίοι όροι 
για νέο διορισμό εκπροσώπων των εργαζομένων ή νέα συγκρότηση της 
εκπροσώπευσης των εργαζομένων. 

2. Αν η θητεία των εκπροσώπων των εργαζομένων που θίγονται από 
μία μεταβίβαση, λήγει λόγω αυτής της μεταβίβασης, οι εκπρόσωποι 
αυτοί συνεχίζουν να προστατεύονται από τις σχετικές διατάξεις για όσο 
χρόνο θα εκπροστατεύοντο εάν δεν είχε γίνει η μεταβίβαση. 

Άρθρο 6 

Πληροφόρηση και διαβούλευση 

1. Ο μεταβιβάζων και ο διάδοχος υποχρεούνται να πληροφορούν 
τους αντίστοιχους εκπροσώπους των εργαζομένων τους που θίγονται 
από μία μεταβίβαση για τα ακόλουθα σημεία: 

α) τους λόγους της μεταβίβασης 

β) τις νομικές, οικονομικές και κοινωνικές συνέπειες για τους εργαζό¬ 
μενους από τη μεταβίβαση 

γ) τα προβλεπόμενα μέτρα όσον αφορά τους εργαζόμενους. 

Ο μεταβιβάζων υποχρεούται να γνωστοποιεί αυτές τις πληροφορίες 
στους εκπροσώπους των εργαζομένων του, εγκαίρως, πριν από την 
πραγματοποίηση της μεταβίβασης. 

Ο διάδοχος υποχρεούται να γνωστοποιεί αυτές τις πληροφορίες στους 
εκπροσώπους των εργαζομένων του εγκαίρως και οπωσδήποτε πριν οι 
εργαζόμενοί του θιγούν άμεσα από τη μεταβίβαση, ως προς τις συνθή¬ 
κες απασχόλησης και εργασίας. 

2. Αν ο μεταβιβάζων ή ο διάδοχος προτίθενται να λάβουν μέτρα αλ¬ 
λαγής του καθεστώτος των εργαζομένων τους, τότε υποχρεούνται σε 
προηγούμενη έγκαιρη διαβούλευση με τους εκπροσώπους τους, για επι¬ 
δίωξη συμφωνίας. 

3. Τα αποτελέσματα των διαβουλεύσεων καταγράφονται σε πρα¬ 
κτικό στο οποίο διατυπώνονται οι τελικές θέσεις των ενδιαφερομέ¬ 
νων. 

4. Ειδικά, σε περίπτωση ύπαρξης επαγγελματικού ή διεπαγγελματι- 
κού συστήματος κοινωνικής ασφάλισης, οιναφορικά με την πληροφό¬ 
ρηση και διαβούλευση, εφαρμόζονται οι διατάξεις των παραγράφων 3 
και 4 του άρθρου 3 αυτού του διατάγματος. 

Άρθρο 7 

Κυρώσεις 

1. Ο μεταβιβάζων, ο διάδοχος ή οι εκπρόσωποί τους που παραβαί¬ 
νουν τις διατάξεις του άρθρου 6 του παρόντος, τιμωρούνται με πρόστιμο 
από 50.000 έως 500.000 δραχμές. Το πρόστιμο επιβάλλεται με αιτιο¬ 
λογημένη πράξη του αρμόδιου Επιθεωρητή Εργασίας και εισπράττεται 
υπέρ του ΟΑΕΔ σύμφωνα με τις διατάξεις του Κ.Ε.Δ.Ε. 

2. Το πρόσωπο στο οποίο επιβλήθηκε το πρόστιμο δικαιούται να προ- 
σφύγει στα Τακτικά Διοικητικά Δικαστήρια, μέσα σε σαράντα (40) μέ¬ 
ρες από της κοινοποιήσεως της πράξεως επιβολής. 

Άρθρο 8 

Ευνοϊκότερες ρυθμίσεις 

Το διάταγμα αυτό δεν θίγει τυχόν υφιστάμενες ευνοϊκότερες γι* του< * 
εργαζόμενους ρυθμίσεις. 

Άρθρο 9 
Έναρξη ισχύος 

Η ισχύς του παρόντος αρχίζει μετά δέκα (10) ημέρες από τη δήμο 
σίευσή του στην Εφημερίδα της Κυβερνήσεως. 

Στον Τπουργό Εργασίας αναθέτουμε τη δημοσίευση χαι την εκτέλεση 
του παρόντος Διατάγματος. 

Αθήνα, 1 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΟΥ 

Γ. ΓΕΝΝΗΜΑΤΑ! Ν. ΑΚΡΠΊΔΗΣ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 
-♦- 

ΑΠΟΦΑΣΕΙΣ 

ΚΑΝΟΝΙΣΜΟΣ ΥΠ' ΑΡΙΘ. 38/1988 (3) 

Τροποποίηση και συμπλήρωση των υπ’ αριθμ. 3/1977 και 6/1979 

Κανονισμών «περί των αρμοδιοτήτων, συνθέσεως και λειτουργίας 

του Ανώτατου Υπηρεσιακού Συμβουλίου της Εκκλησίας 

(Α.Τ.Σ.Ε.). 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Την διάταξιν της παραγρ. 5 του άρθρου 42 του Ν. 590/77 

2) Τας διατάξεις του υπ’ αριθ. 3/1977 ως ετροποποιήθησαν διά του 
υπ’ αριθμ. 6/1979 Κανονισμού. 

3) Τας διατάξεις του Ν. 1811/1988. 

4) Την από 7.10.1988 απόφασιν της ΔΙΣ. 

5) Την από 15.10.1988 απόφασιν αυτής, ψηφίζει: 

Τον υπ’ αριθμ. 38/1988 Κανονισμόν «Περί τροποποιήσεως και συ-, 
μπληρώσεως του υπ’ αριθμ. 3/1977 και 6/1979 Κανονισμού περί 
των αρμοδιοτήτων, συνθέσεως και λειτουργίας του Ανωτάτου Υπηρε¬ 
σιακού Συμβουλίου της Εκκλησίας (Α.Υ,Σ.Ε.) έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘ. 38/1988 

Τροποποίηση και συμπλήρωση των υπ’ αριθμ. 3/1977 και 6/1979 
Κανονισμών «περί των αρμοδιοτήτων, συνθέσεως και λειτουργίας του 
Ανωτάτου Υπηρεσιακού Συμβουλίου της Εκκλησίας (Α.Υ.Σ.Ε.)». 

Άρθρο 1 

Το άρθρον 2 του υπ’ αριθμ. 3/1977 Κανονισμού ως ετροποποιήθη 
διά του άρθρου 2 του υπ’ αριθμ. 6/1979 Κανονισμού αντικαθίστανται 
ως ακολούθως: 


1. Το Α.Υ.Σ.Ε. συγκροτείται διά πράξεως της ΔΙΣ, εκδιδομένης εις 
την αρχήν εκάστης Συνοδικής περιόδου, κατόπιν εισηγήσεως της επί 
της Αρχιγραμματείας Συνοδικής Επιτροπής, εκ των κάτωθι: 

α) Εκ του πρώτου τη τάξει Συνοδικού Αρχιερέως ως Προέδρου, ανα- 
πληρουμένου υπό του αμέσως επομένου και τούτου κωλυομένου υπό 
των επομένων κατά τα πρεσβεία της Αρχιερωσύνης Συνοδικών Αρχιε¬ 
ρέων. 

β) Εκ του Αρχιγραμματέως της Ιεράς Συνόδου ή υπό του ασκούντος 
χρέη Αρχιγραμματέως, νομίμως αναπληρουμένου υπό του Γραμμα- 
τέως - Πρακτικογράφου ή εξ ενός Κληρικού Υπαλλήλου της Ιεράς Συνό¬ 
δου, οριζομένου υπό του Αρχιγραμματέως. 

γ) Εκ του αναπληρούντος τον Γ ενικόν Διευθυντήν της Αποστολικής 
Διακονίας ή τούτου ελλείποντος, απόντος ή κωλυομένου εκ του κατά 
βαθμόν ανωτέρου υπαλλήλου αυτής και επί ισοβάθμων εκ του αρχαιο- 
τέρου τούτων υπαλλήλου του Οργανισμού τούτου, ΠΕ Κατηγορίας. 

δ) Εξ ενός Δικαστού του Συμβουλίου της Επικράτειας, επί βαθμώ 
τουλάχιστον Ιίαρέδρου, οριζομένου μετά του αναπληρωτού του, υπό του 
Προέδρου του Δικαστηρίου τούτου. 

ε) Εξ ενός Δικηγόρου προτεινομένου μετά του αναπληρωτού του υπό 
του Νομικού Συμβούλου της Εκκλησίας της Ελλάδος. 

στ) Εξ ενός υπαλλήλου του Τ.Α.Κ.Ε. ΠΕ Κατηγορίας Α' βαθμού 
αναπληρουμένου υπό ετέρου υπαλλήλου της αυτής Κατηγορίας και 
βαθμού. 

ζ) Εξ ενός εκπροσώπου του «Πανελλήνιου Συλλόγου Υπαλλήλων Ιε¬ 
ρών Αρχιεπισκοπών και Μητροπόλεων της Ορθοδόξου εν Ελλάδι Εκ¬ 
κλησίας» μετά του αναπληρωτού του, προτεινομένων υπό του Διοικητι¬ 
κού Συμβουλίου του Συλλόγου. 

Άρθρο 2 

Το άρθρον 3 του υπ’ αριθμ. 6/1979 Κανονισμού αντικαθίσταται ως 
ακολούθως: «Γραμματεύς του Α.Υ.Σ.Ε. ορίζεται μετά του αναπληρω¬ 
τού του διά πράξεις της ΔΙΣ κατόπιν εισηγήσεως της Αρχιγραμματείας 
Εκκλησιαστικός Υπάλληλος ΠΕ Κλάδου Διοικητού επί βαθμώ Α’». 

Άρθρο 3 

Η ισχύς του παρόντος Κανονισμού άρχεται από της δημοσιεύσεώς 
του διά της Εφημερίδος της Κυβερνήσεως. 

Εν Αθήναις, τη 15 Νοεμβρίου 1988 

Πρόεδρος 

1■ ο Αθηνών ΣΕΡΑΦΕΙΜ 
Ο Αρχιγραμματεύς 

ΑΡΧΙΜ. ΙΑΚΩΒΟΣ ΠΑΠΑΘΑΝΑΣΙΟΥ - ΓΚΙΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



